14. ΑΠΟΦΑΣΗ ΥΠΟΥΡΓΩΝ ΕΡΓΑΣΙΑΣ ΚΑΙ ΚΟΙΝ. ΥΠΗΡΕΣΙΩΝ Αριθ. 40074 της 2 / 10 Μαρτ. 1981 (ΦΕΚ Β΄  135) (Διόρθ. Σφαλμ. στο ΦΕΚ Β΄ 167/20 Μαρτ. 1981). Περί καθορισμού τύπου, περιεχομένου, τρόπου εκδόσεως, συμπληρώσεως, ανανεώσεως κλπ. του Βιβλιαρίου Εργασίας και Υγείας Μισθωτών Ξενοδοχείων των Νόμ. 1077/80 και Α.Ν. 2520/40. Έχοντας υπόψη: α)Τις διατάξεις του Α.Ν. 394/1936 «περί χαρακτηρισμού και όρων εργασίας προσωπικού ξενοδοχείων». β)Τις διατάξεις του Α.Ν. 2520/1940 «περί υγειονομικών διατάξεων». γ)Τις διατάξεις του Νόμ. 1077/1980 «περί απασχολήσεως και μετεκπαιδεύσεως μισθωτών τουριστικών επιχειρήσεων». δ)Την απόφασή μας αριθ. 40073/2.3.1981 «περί καθιερώσεως ενιαίου Βιβλιαρίου Εργασίας και Υγείας Μισθωτών Ξενοδοχείων». ε)Τα έγγραφα με αριθ. 40027/26.1.1981 του Υπουργείου Εργασίας και ΑΙΒ/959/2.3.1981 του Υπουργείου Κοινωνικών Υπηρεσιών, αποφασίζουμε: Καθορίζουμε τον τύπο, το περιεχόμενο και τον τρόπο εκδόσεως, συμπληρώσεως και ανανεώσεως του Βιβλιαρίου Εργασίας και Υγείας των Μισθωτών Ξενοδοχείων των Νόμ. 1077/80 και Α.Ν. 2520/40 ως εξής: Α΄. Τύπος Βιβλιαρίου 1.Τίτλος: ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΕΡΓΑΣΙΑΣ ΟΑΕΔ ΒΙΒΛΙΑΡΙΟ ΕΡΓΑΣΙΑΣ ΚΑΙ ΥΓΕΙΑΣ ΜΙΣΘΩΤΟΥ ΞΕΝΟΔΟΧΕΙΩΝ Νόμ. 1077/80 ΚΑΙ Α.Ν. 2520/40 (Αντί για τη σελ. 228,05) Σελ. 228,05(α) Τεύχος Ι–ΙΙ–Ι Σελ. 75 Προσωπικό ξενοδοχείων 18.Ζ.γ.13-14 2.Διαστάσεις: 0,10 μ. Χ 0,14 μ. 3.Κάλυμμα: Πανόδετο. Β΄. Περιεχόμενο Βιβλιαρίου. 1.Στοιχεία κατόχου. 2.Πράξη Εκδόσεως, στην οποία θα αναφέρεται και η σχετική γνωμοδότηση της οικείας Συμβουλευτικής Επιτροπής. 3.Προσόντα, δηλαδή γραμματικές γνώσεις, επαγγελματικές εκπαιδεύσεις και μετεκπαιδεύσεις, γνώσεις Ξένων Γλωσσών. 4.Προϋπηρεσίες. 5.Ιατρικές Βεβαιώσεις, Δελτία εργαστηριακών εξετάσεων και δελτία εμβολιασμών. 6.Ανανεώσεις. 7.Πρόσληψις, Υπηρεσιακές Μεταβολές και Λύσις της σχέσεως εργασίας. 8.Οδηγίες. Γ΄. Τρόπος εκδόσεως Βιβλιαρίου. «1.Ο ενδιαφερόμενος να απασχοληθεί σε ξενοδοχειακή Επιχείρηση σε θέση του κυρίως ξενοδοχειακού προσωπικού, κατά την έννοια του άρθρ.1 του Α.Ν. 394/36 «περί χαρακτηρισμού και όρων εργασίας προσωπικού ξενοδοχείων», ή ως βοηθός ή μαθητευόμενος του κυρίως ξενοδοχειακού προσωπικού, ή βοηθός μαγείρου ή ζαχαροπλάστη, ή εργάτης αποσκευών ή πλύντης ή σιδερωτής, ή σε θέση του επικουρικού προσωπικού του μαγειρείου ή ζαχαροπλαστείου του ξενοδοχείου πρέπει να υποβάλλει στην Τοπική Υπηρεσία του Οργανισμού Απασχολήσεως Εργατικού Δυναμικού (ΟΑΕΔ), στην Περιφέρεια της οποίας θέλει να απασχοληθεί ή στην Περιφέρεια της κατοικίας του»: Το μέσα σε « » εδάφ. 1 αντικαταταστάθηκε ως άνω από την 40189/20–30 Σεπτ. 1988 (ΦΕΚ Β΄ 719) απόφ. Υπ. Εργασίας και Υγείας, Πρόν. και Κοιν. Ασφαλίσεων. α.Αίτηση νόμιμα χαρτοσημασμένη. β.Απόσπασμα ποινικού του μητρώου, πρόσφατης εκδόσεως (το πολύ τριών μηνών πριν από την ημερομηνία υποβολής της αιτήσεως), από το οποίο να προκύπτει ότι δεν έχει καταδικασθεί αμετάκλητα για απάτη, κλοπή, υπεξαίρεση, υφαίρεση, πλαστογραφία, εμπορία ή κατοχή ή χρήση ναρκωτικών, σωματεμπορία, λαθρεμπορία ή έγκλημα κατά των ηθών. Αντί του αποσπάσματος ποινικού μητρώου μπορεί να υποβάλει σχετική δήλωση, κατά τις διατάξεις του Ν.Δ. 105/1969 «περί ατομικής ευθύνης του δηλούντος ή βεβαιούντος», στην οποία θα αναφέρονται και οι ενέργειες που έχει κάνει για τη χορήγηση του αποσπάσματος ποινικού μητρώου. Στην περίπτωση αυτή, το απόσπασμα ποινικού μητρώου  Σελ. 228,06(α) Τεύχος Ι–ΙΙ–Ι Σελ. 76 πρέπει να υποβληθεί εντός προθεσμίας τριών μηνών από την ημερομηνία υποβολής της αιτήσεως. γ.Δύο πρόσφατες φωτογραφίες. Την ίδια υποχρέωση έχουν και όσοι απασχολούνται ήδη στις θέσεις των ξενοδοχείων που αναφέρονται παραπάνω. 2.Η Τοπική Υπηρεσία του ΟΑΕΔ συμπληρώνει στο βιβλιάριο μόνο τα ατομικά στοιχεία του ενδιαφερομένου, επικολλά σ’ αυτό τη μία φωτογραφία, ενώ τη δεύτερη την επικολλά στην αίτηση, και τις σφραγίζει. Παραδίδει το βιβλιάριο στον ενδιαφερόμενο και τον παραπέμπει στην αρμόδια υγειονομική υπηρεσία για ιατρική εξέταση, σύμφωνα με την εκάστοτε ισχύουσα σχετικά με τα βιβλιάρια υγείας υγειονομική διάταξη, μετά την οποία συμπληρώνεται η πρώτη ένδειξη των ιατρικών βεβαιώσεων. Μετά την συμπλήρωση της ιατρικής βεβαιώσεως και εφ’ όσον από αυτήν προκύπτει η υγεία του ενδιαφερομένου, παραπέμπει το φάκελο με όλα τα στοιχεία του ενδιαφερομένου στη Συμβουλευτική της επιτροπή για γνωμοδότηση. Στον ενδιαφερόμενο παραδίδει ειδικό υπηρεσιακό σημείωμα, το οποίο ισχύει για 3 μήνες και επέχει θέση προσωρινού βιβλιαρίου εργασίας και υγείας. 3.Η Συμβουλευτική Επιτροπή γνωμοδοτεί για τη συνδρομή ή όχι των προϋποθέσεων υγείας και μη καταδίκης, όπως προβλέπονται στο άρθρ.1 του Νόμ. 1077/80, και για τη χορήγηση ή όχι του βιβλιαρίου. Σε περίπτωση υποβολής υπεύθυνης δηλώσεως αντί για απόσπασμα ποινικού μητρώου, η γνωμοδότηση για χορήγηση του βιβλιαρίου εκδίδεται με την αίρεση ότι από το απόσπασμα ποινικού μητρώου, που θα υποβληθεί αργότερα, θα προκύπτει η μη καταδίκη του ενδιαφερομένου. 18.Ζ.γ.14 Προσωπικό ξενοδοχείων 4.Μετά τη γνωμοδότηση της Συμβουλευτικής Επιτροπής και μέσα σε ένα μήνα από την ημερομηνία υποβολής της αιτήσεως, εφόσον η γνωμοδότηση είναι υπέρ της εκδόσεως βιβλιαρίου, η Τοπική Υπηρεσία του ΟΑΕΔ προβαίνει στην έκδοση του οριστικού βιβλιαρίου εργασίας και υγείας. Σε περίπτωση γνωμοδοτήσεως της Συμβουλευτικής Επιτροπής με την παραπάνω αίρεση, το οριστικό βιβλιάριο εργασίας και υγείας παραδίδεται στον ενδιαφερόμενο μόνο μετά την πλήρωση της αιρέσεως. Εάν η γνωμοδότηση της Συμβουλευτικής Επιτροπής είναι αρνητική για την έκδοση βιβλιαρίου, αναζητείται και αφαιρείται και το ειδικό υπηρεσιακό σημείωμα. Δ΄. Συμπληρώσεις Βιβλιαρίου. «1.Οι προϋπηρεσίες καταχωρούνται στο βιβλιάριο από την Τοπική Υπηρεσία του ΟΑΕΔ, στην οποία ο ενδιαφερόμενος θα υποβάλει βεβαιώσεις προϋπηρεσίας των οικείων εργοδοτών ή θα προσκομίσει άλλα επίσημα αποδεικτικά στοιχεία της προϋπηρεσίας του, όπως ασφαλιστικό βιβλιάριο κ.α.». Η παρ.1 τροποποιήθηκε ως άνω από την 40037/26 Ιαν. – 10 Φεβρ. 1982 (ΦΕΚ Β΄ 57) απόφ. Υπ. Εργ. Και Κοιν. Υπηρεσιών. 2.Οι Γραμματικές Γνώσεις, οι Επαγγελματικές Εκπαιδεύσεις και Μετεκπαιδεύσεις, καθώς επίσης και η γνώση Ξένων Γλωσσών καταχωρούνται από την Τοπική Υπηρεσία του ΟΑΕΔ προς την οποία θα υποβάλει ο ενδιαφερόμενος αντίστοιχους τίτλους εκπαιδεύσεως ή επίσημα αντίγραφά τους. Ειδικά για τις Ξένες Γλώσσες ο ενδιαφερόμενος, αντί για τίτλο εκπαιδεύσεως, μπορεί να υποβάλει σχετική βεβαίωση καθηγητή Ξένης Γλώσσας της Σχολής Τουριστικών Επαγγελμάτων (Σ.Τ.Ε.). 3.Οι ιατρικές βεβαιώσεις καταχωρούνται από τον ιατρό της αρμόδιας υγειονομικής υπηρεσίας στον οποίο παραπέμπεται ο κάτοχος του βιβλιαρίου, κατόπιν των εργαστηριακών εξετάσεων και των τυχόν απαραίτητων εμβολιασμών, που αναφέρονται στα αντίστοιχα δελτία. «4.Οι ανανεώσεις καταχωρούνται από την Τοπική Υπηρεσία του ΟΑΕΔ, είτε στην περιφέρεια της οποίας απασχολείται ή προτίθεται να απασχοληθεί ο κάτοχος του βιβλιαρίου, είτε στην περιφέρεια της κατοικίας του». Η παρ.4 αντικαταστάθηκε ως άνω από την 40189/20–30 Σεπτ. 1988 (ΦΕΚ Β΄ 719) απόφ. Υπ. Εργασίας, Υγείας, Πρόν. και Κοιν. Ασφαλίσεων. 5.Οι προσλήψεις και οι ειδικότητες για τις οποίες γίνονται καταχωρούνται με την τοποθέτηση από την Τοπική Υπηρεσία του ΟΑΕΔ, η οποία κάνει την τοποθέτηση. 6.Οι υπηρεσιακές μεταβολές του μισθωτού που αφορούν το είδος και τη διάρκεια εργασίας, καθώς επίσης και τις ημέρες απουσίας καταχωρούνται από τον εργοδότη αμέσως μετά από τη μεταβολή. Η λύση της σχέσεως εργασίας, με οποιοδήποτε τρόπο, καταχωρείται από τον εργοδότη πριν από την παράδοση του βιβλιαρίου στον κάτοχό του. Ε΄. Ανανεώσεις Βιβλιαρίου. «Η ανανέωση της ισχύος του βιβλιαρίου γίνεται υποχρεωτικά κάθε 5 χρόνια, μέσα στο πρώτο δίμηνο για όσους απασχολούνται κατά την περίοδο αυτή, πριν δε από την ανάληψη εργασίας για όσους έχουν διακόψει την απασχόλησή τους». Η πρώτη παράγραφος αντικαταστάθηκε ως άνω από την 40062/16–28 Ιουν. 1994 (ΦΕΚ Β΄ 488), απ. Υπ. Εργασίας και Υγείας, Πρόν. και Κοιν. Ασφαλίσεων. «Για κάθε ανανέωση, ο ενδιαφερόμενος πρέπει να προσκομίσει, στην Τοπική Υπηρεσία του ΟΑΕΔ της περιφέρειας στην οποία απασχολείται ή επιθυμεί να απασχοληθεί ή του τόπου κατοικίας του, το βιβλιάριο Εργασίας και Υγείας και υπεύθυνη δήλωση του άρθρ. 8 του Νόμ. 1599/86, ότι δεν έχει πρόσφατα καταδικαστεί αμετακλήτως για ένα από τα αδικήματα που αναφέρονται στο εδάφ. β΄ της παρ.1 του άρθρ.1 του Νόμ. 1077/80». Το εδάφ. β αντικαταστάθηκε ως άνω από την 40189/20–30 Σεπτ. 1988 (ΦΕΚ Β΄ 719) απόφ. Υπ. Εργασίας και Υγείας, Πρόν. και Κοιν. Ασφαλίσεων. Η Τοπική Υπηρεσία του ΟΑΕΔ παραπέμπει και πάλι τον ενδιαφερόμενο για υγειονομική εξέταση όπως και στην περίπτωση εκδόσεως βιβλιαρίου, και στη συνέχεια προβαίνει στην καταχώρηση της ανανεώσεως της ισχύος του. ΣΤ΄. Έκδοση συμπληρωματικού βιβλιαρίου Όταν όλες οι ενδείξεις μιας κατηγορίας στοιχείων (π.χ. ιατρικές βεβαιώσεις ή προσλήψεις κατ’ υπηρεσίες) συμπληρωθούν, εκδίδεται νέο συμπληρωματικό βιβλιάριο, στο οποίο καταχωρούνται οι ενδείξεις όλων των μετά την έκδοσή του σχετικών στοιχείων. Η Τοπική Υπηρεσία του ΟΑΕΔ, η οποία προβαίνει στην έκδοση του συμπληρωματικού βιβλιαρίου, συμπληρώνει σ’ αυτό όλα τα ατομικά στοιχεία του κατόχου του, καθώς επίσης και τον αριθμό βιβλιαρίου τον οποίο φέρει το αρχικό βιβλιάριο. Επικολλά και σ’ αυτό νέα φωτογραφία και καταχωρεί την έκδοση συμπληρωματικού βιβλιαρίου στην ένδειξη της πράξεως εκδόσεως. Τέλος διαγράφει όλες τις μη συμπληρωμένες ενδείξεις του αρχικού βιβλιαρίου. Το αρχικό βιβλιάριο και το συμπληρωματικό ή τα συμπληρωματικά αποτελούν ενιαίο βιβλιάριο και για το λόγο αυτό πρέπει να διαφυλλάσονται όλα και να προσκομίζονται μαζί σε κάθε περίπτωση ανανεώσεως ή τοποθετήσεως σε εργασία. (Αντί για τη σελ. 228,07(β) Σελ. 228,07(γ) Τεύχος 1285 – Σελ. 77 Προσωπικό ξενοδοχείων 18.Ζ.γ.14